รัฐบาลไทย-ข่าวทำเนียบรัฐบาล-ศธ.ประชุมการจัดการศึกษาแบบบูรณาการ เมืองต้นแบบ "สามเหลี่ยม มั่นคง มั่งคั่ง ยั่งยืน" อำเภอเบตง
วันศุกร์ที่ 23 ธันวาคม 2559
ศธ.ประชุมการจัดการศึกษาแบบบูรณาการ เมืองต้นแบบ "สามเหลี่ยม มั่นคง มั่งคั่ง ยั่งยืน" อําเภอเบตง
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ ลงพื้นที่อําเภอเบตง จังหวัดยะลา เพื่อเป็นประธานการประชุม "การจัดการศึกษาแบบบูรณาการเมืองต้นแบบ "สามเหลี่ยม มั่นคง มั่งคั่ง ยั่งยืน"
ที่รัฐบาลประกาศให้อําเภอเบตง เป็นเมืองต้นแบบ"การพัฒนาที่พึ่งพาตนเองอย่างยั่งยืน" (Sustainable Development City)โดยมุ่งหวังให้มีแผนจัดการศึกษาแบบบูรณาการของจังหวัดและเมืองต้นแบบที่สมบูรณ์ทุกภาคส่วนของสังคมได้เข้าใจถึงนโยบาย และเกิดความร่วมมือในการบูรณาการจัดการศึกษาสู่การพัฒนาเมืองเบตงอย่างยั่งยืนและโอกาสเดียวกันนี้ได้ไปตรวจเยี่ยมความพร้อมของโรงเรียนที่เข้าร่วมโครงการจัดตั้ง "แผนการเรียนวิทย์-กีฬา และศิลป์-กีฬา" ที่ อ.เบตง และ อ.ยะหริ่ง จ.ปัตตานี
เมื่อวันพฤหัสบดีที่22ธันวาคม 2559 เวลา13.00-15.00 น.พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ พร้อมด้วย พล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ และคณะ เดินทางถึงวิทยาลัยการอาชีพเบตงเพื่อเข้าร่วมประชุมการจัดการศึกษาแบบบูรณาการเมืองต้นแบบ"สามเหลี่ยม มั่นคง มั่งคั่ง ยั่งยืน" อําเภอเบตง
พล.อ.สุรเชษฐ์ ชัยวงศ์เปิดเผยถึงการประชุมในครั้งนี้ว่า จากการที่คณะรัฐมนตรีได้มีมติเมื่อวันที่ 4 ตุลาคม 2559 เห็นชอบหลักการโครงการเมืองต้นแบบ "สามเหลี่ยม มั่นคง มั่งคั่ง ยั่งยืน" (ปี พ.ศ.2560-2563)ซึ่งสํานักงานคณะกรรมการพัฒนาการเศรษฐกิจและสังคมแห่งชาติ ได้ร่วมกับศูนย์อํานวยการบริหารจังหวัดชายแดนภาคใต้ (คปต.) จัดทําโครงการเมืองต้นแบบ "สามเหลี่ยม มั่นคง มั่งคั่ง ยั่งยืน"เพื่อต้องการพัฒนาเศรษฐกิจและสังคมให้กับพื้นที่ 3 อําเภอในจังหวัดชายแดนภาคใต้ได้แก่
อําเภอหนองจิก จังหวัดปัตตานีให้เป็นเมืองต้นแบบ "การพัฒนาเกษตรอุตสาหกรรมก้าวหน้าผสมผสาน" (Agricultural Industry City)
อําเภอสุไหงโก-ลก จังหวัดนราธิวาสให้เป็นเมืองต้นแบบ "การค้าชายแดนระหว่างประเทศ" (International Border City)
อําเภอเบตง จังหวัดยะลาให้เป็นเมืองต้นแบบ "การพัฒนาที่พึ่งพาตนเองอย่างยั่งยืน" (Sustainable Development City)
โดยมีแนวทางการพัฒนาแบ่งเป็น 3 ระยะคือ
1) ระยะเร่งด่วนเพื่อเสริมสร้างบรรยากาศการลงทุน ออกมาตรการด้านสิทธิประโยชน์การลงทุน จัดตั้งกองทุนส่งเสริมธุรกิจรุ่นใหม่ของแต่ละอําเภอ
2) ระยะที่ 2สนับสนุนการลงทุนระยะแรก
- อําเภอหนองจิกส่งเสริมการแปรรูปผลผลิตการเกษตรเป็นสินค้าOTOPปรับปรุงท่าเรือปัตตานีและถนน
- อําเภอสุไหงโก-ลกจัดตั้ง Free Trade Zone ก่อสร้างสะพานโก-ลก แห่งที่ 2 ศึกษาความเหมาะสมศูนย์กระจายสินค้า คลังสินค้า โรงงาน ศูนย์นิทรรศการ
- อําเภอเบตงพัฒนาการท่องเที่ยวครบวงจรและแหล่งท่องเที่ยวใหม่ รวมทั้งพัฒนาคุณภาพระบบไฟฟ้าและระบบโครงสร้างพื้นฐานอื่น ๆ
3) ระยะที่ 3การเชื่อมโยงระบบขนส่งทั้งหมดไปยังภูมิภาคต่าง ๆ ทั้งในประเทศและต่างประเทศ
เพื่อให้การขับเคลื่อนการจัดการศึกษาเพื่อรองรับพื้นที่พัฒนาพิเศษเฉพาะ เป็นไปตามวัตถุประสงค์ของโครงการเมืองต้นแบบ "สามเหลี่ยม มั่นคง มั่งคั่ง ยั่งยืน" กระทรวงศึกษาธิการ โดยสํานักงานคณะกรรมการการศึกษาขั้นพื้นฐาน (สพฐ.) จึงได้มอบหมายให้สํานักงานศึกษาธิการจังหวัดยะลา จัดการประชุมครั้งนี้ขึ้น โดยร่วมกับหน่วยงานทางการศึกษาทุกหน่วยงานและภาคสังคมในจังหวัดยะลา เพื่อนําผลจากการประชุมไปขับเคลื่อนการจัดทําแผนพัฒนาการศึกษาจังหวัดยะลา ให้สอดคล้องกับโครงการเมืองต้นแบบ "สามเหลี่ยม มั่นคง มั่งคั่ง ยั่งยืน"
อําเภอเบตง:ได้กําหนด3ยุทธศาสตร์22กลยุทธ์สู่การพัฒนาให้เป็นเมืองต้นแบบ "ด้านการพัฒนาที่พึ่งพาตนเองอย่างยั่งยืน"ดังนี้
ยุทธศาสตร์ที่ 1เร่งรัดพัฒนาโครงสร้างพื้นฐานพื้นรองรับการขยายตัวทางเศรษฐกิจโดยมี4กลยุทธ์ที่สําคัญ เช่น เร่งรัดการก่อสร้างสนามบินเบตงตามมาตรฐานสากลการพัฒนาเครือข่ายโทรคมนาคม และเส้นทางการคมนาคมสายใหม่มายังเบตง รวมทั้งปรับปรุงผังเมือง ระบบสาธารณูปโภค ทรัพยากรสิ่งแวดล้อม เพื่อรองรับการเป็นเมืองต้นแบบ เป็นต้น
ยุทธศาสตร์ที่2เสริมสร้างคุณภาพชีวิต และพัฒนาเศรษฐกิจเมืองเบตงอย่างยั่งยืนโดยมี13กลยุทธ์ที่สําคัญ เช่น ส่งเสริมการดํารงชีวิตโดยใช้หลักปรัชญาเศรษฐกิจพอเพียงการพัฒนาทรัพยากรมนุษย์ ระบบความมั่นคงปลอดภัยในชีวิตและทรัพย์สิน สร้างเครือข่ายเชื่อมโยงผู้ผลิต ผู้ประกอบการ และผู้บริโภค การสร้างมูลค่าเพิ่มให้กับสินค้าเบตงด้วยนวัตกรรม เป็นต้น
ยุทธศาสตร์ที่3การบริหารจัดการเพื่อพัฒนาให้เป็นเมืองต้นแบบการพึ่งพาตนเองอย่างยั่งยืน โดยมี5กลยุทธ์ที่สําคัญเช่น เสริมสร้างกระบวนการเรียนรู้ร่วมกันระหว่างภาครัฐกับประชาชนในเรื่องยุทธศาสตร์และแนวทางการพัฒนาเมืองไปสู่การปฏิบัติให้เป็นรูปธรรมและมีธรรมาภิบาล การทํางานแบบบูรณาการในรูปแบบประชารัฐ การมีส่วนร่วมการพัฒนาพลังงานที่มีเสถียรภาพเพื่อการพึ่งพาตนเองอย่างยั่งยืนเป็นต้น
ด้านการศึกษา:คณะกรรมการศึกษาธิการจังหวัด (กศจ.) ยะลาและหน่วยงานที่เกี่ยวข้องได้วางแผนการบูรณาการจัดการศึกษาจังหวัดยะลา กับโครงการเบตงเมืองต้นแบบ "สามเหลี่ยม มั่นคง มั่งคั่ง ยั่งยืน" ให้สอดคล้องทั้ง3ยุทธศาสตร์22กลยุทธ์ โดยจัดทําแผนงานและโครงการที่รองรับนโยบายเมืองต้นแบบไว้แล้วจํานวนทั้งสิ้น62โครงการ สําหรับหน่วยงานทุกสังกัดในกระทรวงศึกษาธิการ8หน่วยงาน ทั้งการศึกษาในระบบ นอกระบบ และการศึกษาตามอัธยาศัย แยกเป็น
สํานักงานเขตพื้นที่การศึกษาประถมศึกษายะลา เขต3ได้วางแผนดําเนินการตามยุทธศาสตร์ที่2จํานวน8โครงการ
สํานักงานเขตพื้นที่การศึกษามัธยมศึกษา เขต15ได้วางแผนดําเนินการตามยุทธศาสตร์ที่2จํานวน5โครงการ
สํานักงานการศึกษาเอกชนจังหวัดยะลาได้วางแผนดําเนินการตามยุทธศาสตร์ที่2จํานวน5โครงการ
สํานักงาน กศน.จังหวัดยะลาได้วางแผนดําเนินการตามยุทธศาสตร์ที่2จํานวน10โครงการ
อาชีวศึกษาจังหวัดยะลาได้วางแผนดําเนินการตามยุทธศาสตร์ที่1,2,3ครบทุกยุทธศาสตร์ จํานวน28 โครงการ
วิทยาลัยชุมชนยะลาได้วางแผนดําเนินการตามยุทธศาสตร์ที่2,3จํานวน4โครงการ
มหาวิทยาลัยราชภัฏยะลาได้วางแผนดําเนินการตามยุทธศาสตร์ที่2จํานวน1โครงการ
ศูนย์ประสานงานและบริหารการศึกษาจังหวัดชายแดนภาคใต้ (ศปบ.จชต.)ได้วางแผนดําเนินการตามยุทธศาสตร์ที่2จํานวน1โครงการ
แนวทางการจัดการเรียนรู้:ใช้วิธีบูรณาการโดยการสอดแทรกในเนื้อหารายวิชารวมทั้งจัดรายวิชาเพิ่มเติม โดยเน้นการเรียนรู้โดยการปฏิบัติ ซึ่งเนื้อหาในการจัดการเรียนรู้มีทั้งการส่งเสริมองค์ความรู้พื้นฐานเช่น ภาษา ธุรกิจศึกษา เศรษฐศาสตร์ เทคโนโลยีสารสนเทศ ฯลฯและองค์ความรู้พื้นถิ่นเช่น อาหาร จะมีการส่งเสริมในการเลี้ยงไก่เบตง ปลาจีน กบภูเขา ปลูกผักน้ํา รวมทั้งการทําอาหารบักกุ๊ดเต๋ และเฉาก๊วย และเนื้อหาหลักสูตรยังมีเรื่องของแหล่งท่องเที่ยวที่สําคัญของจังหวัดยะลาและอําเภอเบตง ทั้งเชิงประวัติศาสตร์ เชิงนิเวศน์ และเชิงกีฬา/สุขภาพ เป็นต้น
ทั้งนี้ กลไกการขับเคลื่อนการจัดการศึกษาแบบบูรณาการเมืองต้นแบบของเบตง มี กศจ.ยะลา เป็นหน่วยงานหลัก และ ศปบ.จชต.เป็นหน่วยงานประสานในภาพรวมกับเครือข่ายภาครัฐ ภาคเอกชน และภาคประชาสังคม
พล.อ.สุรเชษฐ์ ชัยวงศ์กล่าวด้วยว่าการพัฒนาเมืองต้นแบบเบตง คงไม่ได้มองเฉพาะที่อําเภอเบตงเท่านั้น แต่คํานึงถึงการพัฒนาอําเภออื่น ๆ ในจังหวัดยะลาเช่นกันด้วย เพื่อให้สอดรับกับการจัดการศึกษาแบบบูรณาการในภาพรวม จึงฝากให้ทุกหน่วยงานเตรียมแผนงานและโครงการที่วางไว้เพื่อส่งเสริมสนับสนุนให้สามารถจัดการศึกษาให้มีความพร้อมและต่อเนื่องให้มากที่สุดสําหรับเด็กและเยาวชนในพื้นที่ ตามที่นายกรัฐมนตรีได้กล่าวย้ําไว้เสมอว่า การดําเนินการด้านต่าง ๆ ของรัฐบาล จะยึดถือประชาชนเป็นศูนย์กลาง ให้ประชาชนมีความสุขและความพึงพอใจ เพราะฉะนั้นจึงฝากเรื่องการสร้างการรับรู้ให้ผู้เกี่ยวข้องและประชาชนได้รับทราบการทํางานของพวกเราในครั้งนี้ให้กว้างขวางยิ่งขึ้น
อนึ่ง ในการเดินทางมาปฏิบัติภารกิจครั้งนี้พล.อ.สุรเชษฐ์ ชัยวงศ์และคณะ ได้เดินทางไปตรวจเยี่ยมความพร้อมของโรงเรียนที่เข้าร่วมโครงการจัดตั้ง "แผนการเรียนวิทย์-กีฬา และศิลป์-กีฬา"ตามแผนพัฒนาการกีฬาสําหรับนักเรียน ตามโครงการสานฝันการกีฬาสู่ระบบการศึกษาในจังหวัดชายแดนภาคใต้ที่โรงเรียนเบตง "วีระราษฎร์ประสาน" อ.เบตง จ.ยะลา และโรงเรียนสุวรรณไพบูลย์ อ.ยะหริ่ง จ.ปัตตานีซึ่งจะเริ่มเปิดหลักสูตรดังกล่าวในระดับชั้น ม.4ในประเภทกีฬาวอลเลย์บอล (หญิง) และฟุตบอล (ชาย)ตั้งแต่ปีการศึกษา2560เป็นต้นไป
จากการตรวจเยี่ยมพบว่า โรงเรียนทั้งสองแห่งมีการเตรียมความพร้อมที่จะเปิดรับสมัครคัดเลือกนักเรียนรุ่นแรกเข้าเรียนในเดือนกุมภาพันธ์2560เช่นโรงเรียนสุวรรณไพบูลย์ มีความพร้อมเรื่องสถานที่อาคารหอพักใหม่ จํานวน3ชั้น20ห้องพัก สามารถรองรับนักเรียนเข้าพักประจําได้ห้องละ4คน รวมทั้งสิ้น80คน รวมทั้งห้องพักครูอีก2ห้องจึงเห็นชอบกับการวางแผนของโรงเรียน เพื่อให้โรงเรียนสามารถดําเนินการต่อเนื่องต่อไปโดยแนะให้โรงเรียนไปศึกษาและสอบถามข้อมูลกับผู้อํานวยการหลักสูตรดังกล่าว เพื่อเตรียมความพร้อมให้มากที่สุด ทั้งยังฝากให้มีความรัก ความสามัคคี ความกลมเกลียวเป็นหลักในการทํางาน
หลังจากนี้จะนําข้อมูลต่าง ๆ ไปพิจารณาภาพรวมของโรงเรียนทั้งหมด8แห่ง ที่จะเปิดแผนการเรียนวิทย์-กีฬา และศิลป์-กีฬา ตามโครงการสานฝันการกีฬาฯ ในจังหวัดชายแดนภาคใต้ ปีการศึกษา2560ต่อไป